b"\n_START_ARTICLE_\nAeroflot Open\n_START_PARAGRAPH_\nL'Aeroflot Open (Obert Aeroflot), \xc3\xa9s un torneig d'escacs obert celebrat anualment a Moscou, i patrocinat per la companyia a\xc3\xa8ria Aeroflot. Va ser establert el 2002 i r\xc3\xa0pidament va arribar a ser el m\xc3\xa9s fort torneig obert d'escacs del m\xc3\xb3n. La primera edici\xc3\xb3 va comptar amb uns 80 Grans Mestres (GMs), i a la segona edici\xc3\xb3 ja hi van participar 150 GMs._NEWLINE_El torneig es juga per sistema su\xc3\xads i el guanyador \xc3\xa9s convidat al Torneig de Dortmund que se celebra m\xc3\xa9s tard en el mateix any, una tradici\xc3\xb3 iniciada el 2003. En els \xc3\xbaltims anys tamb\xc3\xa9 hi ha hagut una edici\xc3\xb3 B i C a banda del torneig principal."